314 
PIÈCES A L’APPUI. 
Hélas ! vous monstrez bien 
Qu’à vostre zèle 
Ne s’accompare en rien 
L’amour mortelle. — 
Chantez en voz clamours , 
Bande amoureuse, 
Que ie suis en amours 
La bienheureuse. 
Je n’ay point de socy , 
Moins de tristesse ; 
Mon cœur n’est point transy 
Ni en destresse. 
Aymez donc , comme moy , 
D’une amour sainte, 
Et iamais par esmoy 
Ne ferez plainte. 
.Hutu’. 
O ! que de douleurs mon cœur sent 
De se voir loingtain et absent 
D’une en qui tant de grâce abonde ! 
Je l’aymeray seule en ce monde. 
Parfoys ie me plainctz de ses yeulx, 
Et si ne puys vivre sans eulx 
Qu’en tristesse et douleur profonde. 
Je i’aymeray seule en ce monde. 
Ce m’est plus grand bien de la voir 
Que d’autre iouyssance avoir 
Qui vive sur la terre ronde. 
Je l’aymeray seule en ce monde. 
Plus ses yeulx s’esloignent de moy , 
Plus pris et près d’elle me voy 
Et plus à l’aymer ie me fonde. 
Je l’aymeray seule en ce monde. 
Fortune ioue tous ses jeux 
Et Argus ouvre tous ses yeulx 
Et envie en murmure et gronde. 
Je l’aymeray seule en ce monde. 
Par mille travaulx et ennuys, 
Où pour elle submis me suis, 
Je veulx que mon cœur elle sonde. 
Je l’aymeray seule en ce monde. 
A ses grâces de si bault prix, 
Dont elle m’ast vainqu et pris, 
J’oppose ma foy pure et munde. 
Je l’aymeray seule en ce monde. 
Si je consens une aullre aymer, 
Encontre moy se puisse armer 
Le ciel qui n’a fait sa seconde. 
Je l’aymeray seule en ce monde. 
Tant qu’abeilles vivront de fleurs , 
Et le cruel Amour de pleurs, 
Et les poissons soubs la claire onde, 
Je l’aymeray seule en ce monde. 
